Früener eschs Ondertor ou as Zytturm bezeichnet worde. Es esch bem grosse Stadtbrand vo 1471 vernechtet worde ond methöuf vom Lozärner Root 1543 weder ufbouet worde; be de  Füürbronscht vo 1704 esches im Gägesatz zum Obertor starch beschädigt worde; gmäss enere y de Tormchopple gfondne Urchond esches 1768 renoviert ond 1805 nöi deckt worde, 1854 esches aber, wöus Boufällig worde esch, weder abgresse worde. 1980 esches denn aber Dank ere Stefftig vom Willisouer Ehrebörger Eugen Meyer nach aute Vorlage mit vergrösseretem Dorchgang nöi bouet worde, me hett d'Tormuhr vo 1544 ond Tormglogge vo 1706 weder ibouet. Gägewärtig esches metteme vöusiitige Gloggeschpeu akustisch berycheret.